ai4bharat/Pralekha huggingface dataset:
மத்திய பணியாளர் தேர்வாணையம்
தேசிய ராணுவ அகாடெமி மற்றும் கடற்படை அகாடெமி தேர்வு இறுதி முடிவுகள் -2020
தேசிய ராணுவ அகாடெமியின் ராணுவம், கடற்படை மற்றும் விமானப்படை பிரிவுகளின் 145-வது பயிற்சிக்கும், கடற்படை அகாடெமியின் 107-வது பயிற்சிக்கும் மத்திய அரசுப் பணியாளர் தேர்வாணையம் 2020 செப்டம்பர் 6 அன்று நடத்திய எழுத்து தேர்வு மற்றும் அதைத் தொடர்ந்து மத்திய பாதுகாப்பு அமைச்சகத்தின் சேவைகள் தேர்வு வாரியம் நடத்திய நேர்முக தேர்வு மூலம் 533 பேர் தேர்ந்தெடுக்கப்பட்டுள்ளனர்.
விரிவான விவரங்களுக்கு பாதுகாப்பு அமைச்சகத்தின் www.joinindianarmy.nic.in www.joinindiannavy.gov.in மற்றும் www.careerindianairforce.cdac.in ஆகிய இணையதளங்களை பார்க்கவும்.
இந்த பட்டியல்களை தயாரிக்கும் போது மருத்துவ பரிசோதனை கருத்தில் கொள்ளப்படவில்லை. மேற்கண்ட அனைத்து நபர்களின் தேர்வும் தற்காலிகமானதும், பிறப்பு மற்றும் கல்வி சான்றிதழ்களை பாதுகாப்பு அமைச்சகத்தின் ஆட்சேர்ப்பு கூடுதல் தலைமை இயக்குநரகத்தில் சமர்ப்பிப்பதை பொருத்தே ஆகும்.
விலாசத்தில் மாற்றம் ஏதேனும் இருப்பின், ராணுவ தலைமையகத்திற்கு தேர்வர்கள் தெரியப்படுத்த வேண்டும். https://www.upsc.gov.in எனும் மத்திய அரசுப் பணியாளர் தேர்வாணைய இணையதளத்திலும் தேர்வு முடிவுகளை பார்க்க முடியும்.
ஆனால், இறுதி முடிவுகள் வெளியான 15 நாட்களுக்கு பின்னரே மதிப்பெண்கள் தெரியவரும்.
மேலும் தகவல்களுக்கு, ஆணையத்தின் நுழைவு வாயில் ‘சி’-இல் உள்ள சேவை மையத்தை நேரடியாகவோ அல்லது 011-23385271/011-23381125/011-23098543 ஆகிய தொலைபேசி எண்களையோ வேலை நாட்களில் காலை 10 மணி முதல் மாலை 5 மணி வரை தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1702879
பிரதமர் அலுவலகம்
மத்தியப்பிரதேசத்தின் கார்கோனில் நிகழ்ந்த சாலை விபத்தில் ஏற்பட்ட உயிரிழப்பிற்கு பிரதமர் இரங்கல்
பிரதமரின் தேசிய நிவாரண நிதியிலிருந்து உதவித்தொகை அறிவிப்பு
மத்தியப்பிரதேசத்தின் கார்கோனில் நிகழ்ந்த சாலை விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். விபத்தில் பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து நிவாரணத் தொகை வழங்கவும் திரு மோடி உத்தரவிட்டுள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில்,
“கார்கோனில் நிகழ்ந்த சாலை விபத்தை அறிந்து மிகவும் வேதனை அடைந்தேன். விபத்தில் தங்களது அன்பிற்குரியவர்களை இழந்தவர்களுக்கு எனது இரங்கல்கள். காயமடைந்தவர்கள் விரைவில் குணமடையவும் விழைகிறேன். மாநில அரசின் கண்காணிப்பின் கீழ் தேவையான அனைத்து உதவிகளையும் உள்ளூர் நிர்வாகம் செய்து வருகிறது: பிரதமர் @narendramodi”.
“மத்தியப்பிரதேசத்தின் கார்கோனில் நிகழ்ந்த பேருந்து விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் நிவாரணத் தொகையாக வழங்கப்படும். காயமடைந்தவர்களுக்கு தலா ரூ. 50,000 வழங்கப்படும்: பிரதமர்”, என்று கூறப்பட்டுள்ளது.
பிரதமர் அலுவலகம்
வரலாற்று சிறப்புமிக்க கோசி ரயில் பெரும் பாலத்தை பிரதமர் நாட்டுக்கு அர்ப்பணிக்கிறார்
பயணிகள் நலனுக்கான புதிய ரயில் தடங்கள் மற்றும் மின்மயமாக்கல் திட்டங்களை பிகாரில் தொடங்கி வைக்கிறார்
2020 செப்டம்பர் 18 அன்று பகல் 12 மணியளவில் காணொலி காட்சி மூலம் வரலாற்று சிறப்புமிக்க கோசி ரயில் பெரும் பாலத்தை பிரதமர் திரு நரேந்திர மோடி நாட்டுக்கு அர்ப்பணிக்கிறார்.
இதைத் தவிர, பயணிகள் வசதிக்கான மற்றும் பிகாரின் நலனுக்கான 12 ரயில் திட்டங்களை அவர் தொடங்கி வைக்கிறார். கியுல் ஆற்றில் ஒரு புதிய ரயில்வே பாலம், 2 புதிய ரயில் தடங்கள், 5 மின்மயமாக்கல் திட்டங்கள், ஒரு மின்சார எஞ்சின் பணிமனை மற்றும் பர்-பக்தியார்பூர் இடையே மூன்றாவது தடம் ஆகியவை இதில் அடங்கும்.
கோசி ரயில் பெரும் பாலம் நாட்டுக்கு அர்ப்பணிக்கப்படுவது பிகாரின் வரலாற்றிலும், வட கிழக்கை இணைக்கும் ஒட்டு மொத்த பிராந்தியத்திலும் வரலாற்று சிறப்புமிக்க நிகழ்வாகும்.
நிர்மலி மற்றும் பாப்தியாஹி இடையே 1887-இல் ஒரு மீட்டர்கேஜ் இணைப்பு கட்டமைக்கப்பட்டது. 1934-இல் ஏற்பட்ட கடும் வெள்ளம் மற்றும் இந்திய-நேபாள நில நடுக்கத்தின் போது இந்த ரயில் தடம் நீரில் அடித்து செல்லப்பட்டது. அதன்பின், கோசி ஆற்றின் வெள்ளப்பெருக்கை கருத்தில் கொண்டு, இந்தத் தடத்தை மீட்டமைக்க நீண்ட காலத்துக்கு எந்த நடவடிக்கையும் எடுக்கப்படவில்லை.
2003-04-இன் போது கோசி பெரும் பால திட்டத்துக்கு இந்திய அரசால் ஒப்புதல் அளிக்கப்பட்டது. 1.9 கி.மீ நீளமுள்ள இந்த பாலத்தின் கட்டுமான செலவு ரூ 516 கோடி ஆகும். இந்திய-நேபாள எல்லையில் இந்த பாலம் முக்கியத்துவம் வாய்ந்ததாகும். கொவிட் பெருந்தொற்றின் போது இடம் பெயர்ந்த தொழிலாளர்களின் பங்களிப்போடு இந்தப் பாலத்துக்கன பணிகள் நிறைவுற்றன.
இந்த பாலம் திறக்கப்படுவது இப்பகுதியில் உள்ள மக்களின் 86 ஆண்டு கால கனவை நிறைவேற்றி, காத்திருப்புக்கு முடிவு கட்டும். இந்த பெரும் பாலத்தை நாட்டுக்கு அர்ப்பணிப்பதோடு, சுபால் நிலையத்தில் இருந்து சஹர்சா-ஆசான்பூர் குபா சோதனை ரயிலையும் பிரதமர் துவக்கி வைக்கிறார். தொடர் ரயில் சேவைகள் தொடங்கிய பின்னர், சுபால், அராரிய மற்றும் சஹர்சா மாவட்டங்களுக்கும் பெரிதும் பயனளிக்கும். இந்தப் பகுதி மக்கள் கொல்கத்தா, தில்லி மற்றும் மும்பை போன்ற நீண்ட தூரத்தில் உள்ள நகரங்களை சென்றடைவதையும் இது எளிதாக்கும்.
ஹாஜிப்பூர்-கோஸ்வார்-வைஷாலி மற்றும் இஸ்லாம்பூர்-நடேஷாரில் இரண்டு புதிய தடங்களையும் பிரதமர் தொடங்கி வைக்கிறார். கர்நவுதி-பக்தியார்பூர் இணைப்பு பைபாஸையும், பர்-பக்தியார்பூர் இடையே மூன்றாவது தடத்தையும் பிரதமர் துவக்கி வைக்கிறார்.
முசாபர்பூர்-சீதமர்ஹி, கதிஹார்-புதிய ஜல்பைகுரி, சமஸ்திபூர்-தர்பங்கா-ஜெய்நகர், சமஸ்திபூர்-காகரியா, பாகல்பூர்-சிவநாராயண்பூர் ஆகிய தடங்களின் மின்மயமாக்கலையும் பிரதமர் திறந்து வைக்கிறார்.
(
சுகாதாரம் மற்றும் குடும்ப நலத்துறை அமைச்சகம்
சுகாதாரம் மற்றும் மருத்துவத் துறையில் ஒத்துழைப்புக்கான இந்தியா – கோமோரோஸ் இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
சுகாதாரம் மற்றும் மருத்துவத் துறைகளில் ஒத்துழைப்புக்கான புரிந்துணர்வு ஒப்பந்தம், சென்ற அக்டோபர் 11 ஆம் தேதியன்று குடியரசு துணைத் தலைவர், கோமோரோஸ் நாட்டுக்கு சென்ற போது கையெழுத்தானது. இந்த ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது.
பயிற்சி மற்றும் திறன்மேம்பாடு, அனுபவப் பகிர்வு, மருத்துவமனை கட்டமைப்பை வலுப்படுத்துவது, மருத்துவமனை நிர்வாகம், புற்றுநோய் மற்றும் நோய் தடுப்பு சிகிச்சை, தொற்றும் மற்றும் தொற்றா நோய்கள், மருந்துப் பொருட்கள், ரத்த வங்கி, பொது சுகாதார பரிசோதனைக் கூடம், டெலி மெடிசின், சுகாதாரத் துறையில் தனியார் முதலீட்டு மேம்பாடு போன்ற பல்வேறு பிரிவுகளில் ஒத்துழைப்பை மேம்படுத்துவதற்கு இந்தப் புரிந்துணர்வு ஒப்பந்தம் வழிவகுக்கும்.
இளைஞர் நலன் மற்றும் விளையாட்டு அமைச்சகம்
பிரதமரின் ‘சாம்பியன்களை சந்தியுங்கள்’ இயக்கத்தை பாராலிம்பிக் இரட்டை பதக்க வீரர் சிங்ராஜ் ஜம்மு காஷ்மீருக்கு கொண்டு சென்றார்
‘சாம்பியன்களை சந்தியுங்கள்’ இயக்கத்தின் மூலம் பள்ளிகளுக்கு சாம்பியன்கள் செல்லும் பிரதமரின் தனித்துவமான முன் முயற்சி பெரும் தாக்கத்தை ஏற்படுத்தியதை அடுத்து படிப்படியாக இது நாடு முழுவதும் நடைபெற்றது. இந்நிலையில் ஏப்ரல் 12 அன்று ஜம்மு காஷ்மீரைச் சேர்ந்த மாணவர்களை நோக்கி துப்பாக்கி சுடும் வீரர் சிங்ராஜ் அதானா இந்த இயக்கத்தை ஜம்மு காஷ்மீர் மாணவர்களிடம் கொண்டு சென்றார்.
உதம்பூர் மாவட்டம் ராம்நகரில் உள்ள அரசு மாதிரி மேல்நிலைப் பள்ளியில் நடைபெற்ற நிகழ்ச்சியில் 75 பள்ளிகளைச் சேர்ந்த சுமார் 200 மாணவர்கள் பங்கேற்றனர். இந்த மாணவர்களிடையே பேசிய சிங்ராஜ், ஆரோக்கியமான உடலையும், உறுதியையும் பெற்றிருப்பது ஒருவருக்கு பாதி வெற்றியை அளித்து விடுகிறது என்றும், இதைத்தான் குழந்தைப் பருவத்தில் இருந்து தாம் கற்று வந்திருப்பதாகவும் கூறினார். இத்தகைய மாணவர்களுடன் கலந்துரையாடுதல் எங்களின் விளையாட்டுப் பயணம், ஊட்டச்சத்து, மனநிலை ஆகியவை தொடர்பான அவர்களின் கேள்விகளுக்கு பதிலளித்தல் என்பது எங்களைப் போன்ற விளையாட்டு வீரர்களுக்கு வாய்ப்பாக அமைகிறது என்றும் 39 வயது நிறைந்த ஹரியானா வீரர் இந்த நிகழ்வின் போது கூறினார்.
சுதந்திரத்தின் 75-வது ஆண்டுப் பெருவிழாவின் ஒரு பகுதியாக மத்திய இளைஞர் நலன் மற்றும் விளையாட்டுக்கள் அமைச்சகமும், கல்வி அமைச்சகமும் கூட்டாக இந்த முன் முயற்சிக்கு ஏற்பாடு செய்திருந்தன.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1816371
சுகாதாரம் மற்றும் குடும்ப நலத்துறை அமைச்சகம்
சுமார் 94 லட்சம் கொவிட் தடுப்பூசி டோஸ்கள் : மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 57.88 லட்சத்துக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், 18,62,530 கொவிட் தடுப்பூசி டோஸ்களை கூடுதலாக வழங்கவுள்ளது.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 55,11,64,632 டோஸ் தடுப்பூசி  பயன்படுத்தப்பட்டுள்ளன.
சுமார் 94 லட்சம்  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746849
••••••
((
நிதி அமைச்சகம்
கட்டண அறிவிக்கை எண்.03/2021 – சுங்கம் 
1962 சுங்கச் சட்டத்தின் 14-வது பிரிவு அளித்துள்ள அதிகாரத்தின் படி , 2021 ஜனவரி 8 முதல் வெளிநாட்டு நாணயங்களுக்கு இணையாக இந்திய நாணயத்தின் மதிப்பை, பிற்சேர்க்கை பகுதி 1 மற்றும் பகுதி 2-ன் படி மத்திய மறைமுக வரிகள் மற்றும் சுங்க வாரியம் வெளியிட்டுள்ளது.
2020 டிசம்பர் 17-ம் தேதியிட்ட அறிவிக்கை 113/2020 – சுங்கம்  –ல் குறிப்பிட்டது ஒதுக்கி வைக்கப்படுகிறது. இறக்குமதி மற்றும் ஏற்றுமதி தொடர்பான நோக்கத்திற்காக இது அறிவிக்கப்படுகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1686830
-----
(Visitor Counter : 87
குடியரசுத் தலைவர் செயலகம்
நாட்டின் குடிமக்கள் வாழ்க்கைத் தரத்தை மேம்படுத்தும் அரசின் முயற்சிகளுக்கு தொழில்நுட்பம் பன்முக சக்தியாக இருக்கும் என்று குடியரசுத் தலைவர் தெரிவித்துள்ளார்
கான்பூரில் உள்ள இந்திய தொழில்நுட்பக் கல்விக் கழகத்தின்  51-வது ஆண்டு பட்டமளிப்பு விழாவில் இன்று  குடியரசுத் தலைவர் திரு. ராம் நாத் கோவிந்த் தலைமை விருந்தினராக பங்கேற்று உரையாற்றினார்.
சுதந்திர இந்தியாவின் அறிவியல் மற்றும் தொழில்நுட்பக் கல்வியை பிரதிபலிப்பதாக கான்பூர் ஐ.ஐ.டி பரிமாணம் பெற்றுள்ளது என்று இந்த விழாவில் பேசிய குடியரசுத் தலைவர் கூறினார். நாட்டில் உள்ள முன்னணி கல்வி நிறுவனங்களில் பொறியியல் பாடத் திட்டத்திற்கு கான்பூர் ஐ.ஐ.டி மாதிரி வடிவமாக உள்ளது என்றும் அவர் கூறினார். 1963-ஐ திரும்பிப் பார்க்கும்போது, கான்பூர் ஐ.ஐ.டி. கணினி அறிவியல் திட்டங்களை வழங்குவதில் முன்னணியில் இருந்துள்ளது. இது, 30 ஆண்டுகளில் நாட்டில் தகவல் தொழில்நுட்பப் புரட்சியை எதிர்பார்க்க வைத்தது. பல தலைமுறைகளின் பேராசிரியர்கள் மற்றும் மாணவர்களின் உறுதி மற்றும் அர்ப்பணிப்பு காரணமாக இத்தகைய சாதனைகள் சாத்தியமாயின என்றும் அவர் குறிப்பிட்டார்.
பட்டம் பெற்றுச் செல்லும் மாணவர்களிடையே உரையாற்றிய குடியரசுத் தலைவர், இன்றைய இந்தியா முன்னெப்போதும் இல்லாத நம்பிக்கையையும், வாய்ப்புகளையும் கொண்டுள்ளது என்றார்.
இளம் மாணவர்களிடையே, உரையாற்றிய குடியரசுத் தலைவர், ஜே.ஈ.ஈ  தேர்வில் வெற்றி பெற்றதற்காக அவர்களுக்கு பாராட்டு தெரிவித்தார். இந்த வெற்றியை சாதித்த அதே அர்ப்பணிப்போடு எதிர்கால இலக்குகளையும் அவர்கள் சாதிப்பார்கள் என்று அவர் நம்பிக்கை தெரிவித்தார். ஜி.ஏ.ஐ.எல் மற்றும் சி.எஸ்.ஆர்.எல் முயற்சிகளையும் அவர் பாராட்டினார்.
----------
(Visitor Counter : 99
நிதி அமைச்சகம்
ஜிஎஸ்டி பற்றாக்குறையை சமாளிப்பதற்காக விருப்பத் தேர்வு-1-ஐ பஞ்சாப் தேர்ந்தெடுத்துள்ளது, சிறப்பு சாளரம் மூலம் தமிழகத்திற்கு ரூ 1816.66 கோடி வழங்கப்பட்டுள்ளது
சரக்கு மற்றும் சேவை வரி  செயல்படுத்தப்பட்டதால் ஏற்பட்டுள்ள பற்றாக்குறையை சமாளிப்பதற்காக மத்திய நிதி அமைச்சகம் வழங்கிய இரு விருப்பத் தேர்வுகளில் விருப்பத் தேர்வு-1-ஐ தேர்ந்தெடுத்திருப்பதாக பஞ்சாப் தெரிவித்துள்ளது.
இதன் மூலம், விருப்பத் தேர்வு-1-ஐ தேர்ந்தெடுத்துள்ள மாநிலங்களின் எண்ணிக்கை 26 ஆக உயர்ந்துள்ளது. சட்டசபையுடன் கூடிய மூன்று யூனியன் பிரதேசங்களும்  விருப்பத் தேர்வு-1-ஐ தேர்ந்தெடுத்துள்ளது குறிப்பிடத்தக்கது.
விருப்பத் தேர்வு-1-ஐ தேர்ந்தெடுத்துள்ளதால், ஜிஎஸ்டியால் ஏற்பட்டுள்ள பற்றாக்குறையை சமாளிப்பதற்காக சிறப்பு சாளரம் மூலம் இம்மாநிலங்களுக்கு கடன் கிடைக்கும்.
ஏற்கனவே செயல்பாட்டில் உள்ள இந்த சாளரத்தின் மூலம் இம்மாநிலங்களின் சார்பாக இந்திய அரசு ரூ 24,000 கோடியை கடனாக வாங்கி, அதை நான்கு தவணைகளில் மாநிலங்கள் மற்றும் யூனியன் பிரதேசங்களுக்கு வழங்கியுள்ளது.
சிறப்பு சாளரத்தின் மூலம் ரூபாய் 9627 கோடி கடனாகப் பெற தமிழகத்திற்கு அனுமதி அளிக்கப்பட்டு, ரூபாய் 1816.66 கோடி இதுவரை வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1676701
------
(Visitor Counter : 151
நிதி அமைச்சகம்
கொவிட்-19 காரணமாக ஏற்பட்டுள்ள மந்தநிலையை சமாளிப்பதற்கான நிதி கொள்கைகள் உள்ளிட்ட நிதி அமைச்சகத்தின் அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூர், கீழ்கண்ட தகவல்களை தெரிவித்தார்:
கொவிட்-19 பெருந்தொற்று பொருளாதாரத்தின் மீது ஏற்படுத்தியுள்ள எதிர்மறை தாக்கத்தை குறைப்பதற்காக பல்வேறு நிதி நடவடிக்கைகளை அரசு செயல்படுத்தி வருகிறது.
தற்சார்பு இந்தியா தொகுப்பின் கீழ், மூத்தக் குடிமக்கள், விதவைகள், மாற்றுத் திறனாளிகள் மற்றும் பெண்களுக்கு நிதியுதவி, இலவச எரிவாயு, மகாத்மா காந்தி ஊரக வேலைவாய்ப்பு திட்டப் பயனாளிகளுக்கு ஊதிய உயர்வு, சுய உதவிக் குழுக்களுக்கு பிணையில்லா கடன் உள்ளிட்டவை இதில் அடங்கும்.
2020 செப்டம்பர் 7 வரை, சுமார் 42 கோடி ஏழை மக்கள் ரூ 68,820 கோடி நிதியுதவியை பிரதமரின் ஏழைகள் நல்வாழ்வு திட்டத்தின் கிழ் பெற்றுள்ளனர்.
பிரதமரின் ஜன் தன் திட்டத்தின் கீழ், வங்கிக் கணக்கு வைத்திருப்பவர்களுக்கு இலவச ரூபே அட்டை வழங்கப்பட்டுள்ளது. இதில் விபத்து காப்பீடாக ரூ 1 லட்சம் வழங்கப்பட்டு வந்தது. இது 2018 ஆகஸ்ட் 28 முதல் ரூ 2 லட்சமாக உயர்த்தப்பட்டுள்ளது.
சரக்கு மற்றும் சேவை வரியின் மூலம் வரும் வருமானம் குறைந்துள்ளதால் , கடன் வாங்க மாநிலங்களுக்கு வசதியளிக்கப்படுகிறது.
நேரடி வரி விவாத் சே விஸ்வாஸ் அமல் படுத்தப் பட்டதில் இருந்து 2020 செப்டம்பர் 8 வரை 35,074 வரி செலுத்துவோர் அதை பயன்படுத்திக் கொண்டுள்ளனர்.
(Visitor Counter : 133
புவி அறிவியல் அமைச்சகம்
தென்மேற்குப் பருவமழை, மத்தியப்பிரதேசம் மற்றும் உத்தரப்பிரதேசத்தின் பல பகுதிகளில் மேலும் முன்னேறியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தென்மேற்கு பருவமழை, மேற்கு மத்தியப்பிரதேசத்தின் மேலும் பல பகுதிகள், கிழக்கு மத்தியப்பிரதேசத்தின் பல பகுதிகள் மற்றும் கிழக்கு உத்தரப்பிரதேசத்தின் மேலும் பல பகுதிகளில் முன்னேறியுள்ளது.
- பருவமழையின் வடஎல்லை, கண்டலா, அகமதாபாத், இந்தூர், ரெய்சென், கஜூராஹோ, ஃபதேபூர், பரேஜ் வழியாகச் செல்கிறது.
- அடுத்த இருதினங்களில் கொங்கன், கோவா, மத்தியப்பிரதேசம், மற்றும் மகாராஷ்டிராவில் கனமழை மற்றும் மிகக் கனமழை பரவலாக பெய்யக்கூடும்.
- வடக்கு வங்கக் கடலுக்கு மேற்பகுதியிலும், அண்டைப் பகுதிகளிலும், காற்றழுத்த தாழ்வுமண்டலம் இம்மாதம் 19-ம் தேதி உருவாகக்கூடும்.
-----
(Visitor Counter : 129
சிறப்பு சேவைகள் மற்றும் கட்டுரைகள்
ஐஐடி கேந்திரிய வித்யாலயா பள்ளிக்கு ஐஎஸ்ஓ தரச்சான்று
சென்னை ஐஐடி கேந்திரிய வித்யாலயா பள்ளிக்கு ஐஎஸ் ஓ தரச்சான்று வழங்கும் விழா பள்ளியில் நடைபெற்றது. இதில் சென்னை ஐஐடி இயக்குனர் திரு. வி. காமகோடி, இந்திய தர நிர்ணய அமைவனத்தின் துணை தலைமை இயக்குனர் திரு. யுஎஸ்பி யாதவ், கேந்திரிய வித்யாலயா சங்கதன் அமைப்பின் துணை ஆணையர்  திருமதி. ருக்மணி ஆகியோர் கலந்து கொண்டனர்.
நிகழ்ச்சியில் பேசிய கேந்திரிய வித்யாலயா சங்கதன் அமைப்பின் துணை ஆணையர்  திருமதி. ருக்மணி, விவேகசூடாமணி நூலில் கூறியிருப்பதைப் போல, கல்வியே பெரும் செல்வம் என கூறினார். மேலும், இந்த பள்ளி மிகப்பெரும் பணியை செய்து முடித்துள்ளதாகவும், தரச்சான்று பெற்ற முதல் கேந்திரிய வித்யாலயா பள்ளி என்ற பெருமையை பெற்று கல்வி துறைக்கு சிறந்த பணியாற்றி உள்ளதாகவும் தெரிவித்தார்.
தொடர்ந்து பேசிய பிஐஎஸ் துணை தலைமை இயக்குனர் யு.எஸ்.பி.யாதவ், இது கேந்திரிய வித்யாலயா பள்ளிக்கு மட்டுமல்லாது, நாட்டில் தலைசிறந்த மாணவர்களை உருவாக்கும் பள்ளிக்கு வழங்குவதில் பிஐஎஸ்-க்கும் மிகச்சிறப்பான தருணம் இது என கூறினார்.
ஐஎஸ்ஓ சான்றிதழ் கிடைத்திருப்பது கேவி ஐஐடிக்கு முக்கிய தருணம். இதன் மூலம் இன்னொரு சிறகு கிடைத்துள்ளது எனவும் தெரிவித்தார். முன்னதாக பள்ளியின் தலைவர் திரு. மாணிக்கசாமி அனைவரையும் வரவேற்று பேசினார். தலைமையாசிரியை திருமதி. பத்மாவதி நன்றியுரை நிகழ்த்தினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய மேலாண்மை நிறுவனம், ஜம்முவில் ஐந்து நாள் இணையவழி அறிமுக நிகழ்ச்சியை டாக்டர். ஜிதேந்திர சிங் தொடங்கி வைத்தார்
இந்திய மேலாண்மை நிறுவனம், ஜம்முவின் முதுநிலை தொழில் நிர்வாகவியல்  ஐந்தாவது அணி மற்றும் முனைவர் பட்ட முதல் அணி ஆகியவற்றின் அறிமுக நிகழ்ச்சியை, மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர். ஜிதேந்திர சிங் இணையம் மூலம் தொடங்கி வைத்தார் இந்த அறிமுக நிகழ்ச்சியை இணையம் மூலம் தொடங்கி வைத்துப் பேசுகையில், இந்திய மேலாண்மை நிறுவனம், ஜம்முவானது ஜம்மு காஷ்மீரின் கல்வித் துறையில் பிரதமர், திரு. நரேந்திர மோடி தலைமையிலான இந்திய அரசின் முக்கிய சாதனைகளில் ஒன்றாகும் என்று டாக்டர். ஜிதேந்திர சிங் கூறினார்.
கடந்த ஆறு ஆண்டுகளில் ஜம்முவில் மட்டுமே, குறிப்பாகக் கல்வித் துறையில் பிரதமர் திரு. நரேந்திர மோடி அரசால் கொண்டு வரப்பட்டுள்ள வளர்ச்சியைப் பற்றிப் பேசிய டாக்டர். ஜிதேந்திர சிங், இந்திய மேலாண்மை நிறுவனம், இந்தியத் தொழில்நுட்ப நிறுவனம், இந்திய வெகுஜனத் தொடர்பு நிறுவனம் மற்றும் அனைத்திந்திய மருத்துவ அறிவியல் நிறுவனம் ஆகியவற்றின் உருவாக்கம், மற்றும் இந்திய ஒருங்கிணைந்த மருத்துவ நிறுவனத்தின் மேம்படுத்துதல், பதேர்வாவில் வரவிருக்கும் இந்திய உயர் ரக மருந்துகள் நிறுவனம், கத்துவாவில் உள்ள தொழிலக உயிரித் தொழில்நுட்ப நிறுவனம் மற்றும் 4 அரசு மருத்துவக் கல்லூரிகள், ரூசா நிதி உதவி பெற்ற பொறியியல் கல்லூரிகள், ஒரு ஆயுர்வேதக் கல்லூரி, மற்றும் ஜம்மு மாகாணத்தில் வரவிருக்கும் ஒரு ஹோமியோபதி கல்லூரி போன்ற மத்திய அரசு நிதி உதவி பெறும் அமைப்புகள் என வட இந்தியாவின் கல்வி மையமாக ஜம்மு உருவெடுத்துள்ளதாக தெரிவித்தார்.
ஆகஸ்டு 5, 2019க்குப் பிறகு நடந்த வரலாற்று சிறப்பு மிக்க மாற்றங்களாலும், முன்பு கல்வி வளர்ச்சிக்கு இருந்த தடைகள் தகர்க்கப்பட்டதாலும், குடியேற்றச் சட்டம் அமலுக்கு வந்த காரணத்தாலும், இதற்கு முன்னர் இருந்த சந்தேகங்கள் மறைந்து, இந்தியா முழுவதிலும் இருந்து பல்வேறு துறைகளின் ஆசிரியர்கள் ஜம்மு காஷ்மீருக்கு வந்து அர்ப்பணிப்புடன் பணிபுரியத் தயாராக இருப்பதாக டாக்டர். ஜிதேந்திர சிங் மேலும் கூறினார். ஜம்முவில் உள்ள அனைத்து முன்னணி கல்வி நிறுவனங்களிலும் ஏற்பட்டிருக்கும் ஆசிரியர்கள் செறிவூட்டல் தான் குடியேற்ற சட்டத்தின் முக்கிய விளைவாக இருக்கும் என்று டாக்டர். ஜிதேந்திர சிங் தெரிவித்தார்.
அனைத்திந்திய மருத்துவ அறிவியல் நிறுவனம், இந்திய மேலாண்மை நிறுவனம், இந்தியத் தொழில்நுட்ப நிறுவனம் மற்றும் இதர கல்வி நிறுவனங்கள் சரியான நேரத்தில் ஜம்முவில் நிறுவப்பட்டுள்ளதாகக் கூறிய டாக்டர். ஜிதேந்திர சிங், பெரிய முதலீடுகளுக்கு இந்தப் பிராந்தியம் தற்போது தயாராக இருப்பதாகத் தெரிவித்தார்.இதன் தொடக்கமாக, உதம்பூர் போன்ற சிறிய மாவட்டங்களிலும் புதிய தொழில் மையங்கள் மற்றும் தொழிற்பேட்டைகள் அமைக்கப்படுவதற்கு வழிவகுக்கும் விதமாக, ரூ. 25,000 கோடிக்கும் அதிகமான முதலீட்டோடு விரிவாக்கத் திட்டமொன்றை யூனியன் பிரதேச அரசு தொடங்கியுள்ளதாக அவர் கூறினார்.
இளைஞர் நலன் மற்றும் விளையாட்டு அமைச்சகம்
டென்சிங் நார்கே தேசிய சாசக விருது 2022-க்கான விண்ணப்பங்களை மத்திய இளைஞர் நலன் மற்றும் விளையாட்டுகள் அமைச்சகம் வரவேற்றுள்ளது
சாசகத்துடன் தொடர்புடையவர்களின் சாதனைகளை அங்கீகரிக்கவும், இளைஞர்களிடையே கூட்டாக செயல்படும் உணர்வை மேம்படுத்தவும், சவாலான சூழ்நிலைகளில் விரைந்து செயல்படுவதை ஊக்கப்படுத்தவும், மத்திய அரசின் இளைஞர் நலன் மற்றும் விளையாட்டுக்கள் அமைச்சகம் டென்சிங் நார்கே தேசிய சாசக விருதினை வழங்கி வருகிறது. இதன் தொடர்ச்சியாக டென்சிங் நார்கே தேசிய சாசக விருது 2022-க்கான விண்ணப்பங்களை மத்திய இளைஞர் நலன் மற்றும் விளையாட்டுகள் அமைச்சகம் வரவேற்றுள்ளது.
இதற்கான விண்ணப்பங்கள் https://awards.gov.in என்ற இணையப்பக்கத்தின் மூலம் 2023 ஜூலை 14 வரை வரவேற்கப்படுகின்றன. இந்த விருதுக்கான விதிமுறைகளை https://yas.nic.in/youth-affairs/inviting-nominations-tenzing-norgay-national-adventure-award-2022-15th-june-2023-14th என்ற இளைஞர் நலன் மற்றும் விளையாட்டுக்கள் அமைச்சகத்தின் இணையதளத்தில் அறியலாம்.
இந்த விருது ரூ.15 லட்சம் ரொக்கப்பரிசையும், வெண்கலச் சிலையையும், சான்றிதழையும் பட்டு அங்கவஸ்திரம் அல்லது புடவையையும் கொண்டது. வழக்கமாக இந்த விருது 4 வகைகளில் வழங்கப்படும். கடந்த 3 ஆண்டுகளாக நிலம், கடல், வான் சாகசங்களுக்கு விருது வழங்கப்படுவதோடு வாழ்நாள் சாதனையாளர் விருதும் வழங்கப்படுகிறது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமரின் மீன்வளத்துறை மேம்பாட்டு திட்டத்தின் கீழ் மீன் உற்பத்தி
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா கீழ்காணும் தகவல்களை வழங்கினார்.
பிரதமரின் மீன்வளத்துறை மேம்பாட்டுத் திட்டமான பிரதமரின் மத்ஸ்ய சம்பதா யோஜனா என்ற முதன்மைத் திட்டத்தை மத்திய மீன்வளம், கால்நடை பராமரிப்பு மற்றும் பால்வள அமைச்சகம் செயல்படுத்தி வருகிறது.
2020-21 நிதியாண்டு முதல் இத்திட்டம் செயல்படுத்தப்படும் நிலையில், 2019-20-ல் 141.64 லட்சம் டன்னாக இருந்த மீன் உற்பத்தி 2020-21-ல் 147.25 லட்சம் டன்னாக அதிகரித்துள்ளது. இதேபோல், ஆந்திரப் பிரதேச மாநிலத்தில் மீன் உற்பத்தியும் 2019-20-ல் 41.74 லட்சம் டன்னிலிருந்து 2020-21-ல் 46.23 லட்சம் டன்னாக அதிகரித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813803
ரசாயனம் மற்றும் உரங்கள் அமைச்சகம்
ரூ.400 கோடி மதிப்பில் மருத்துவ கருவி பூங்காக்கள் ஊக்குவிப்பு திட்டம்: தமிழ்நாடு, இமாச்சலப் பிரதேசம், மத்தியப் பிரதேசம் மற்றும் உத்தரப் பிரதேசம் ஆகியவை மருத்துவ கருவிகள் பூங்கா அமைக்க கொள்கை ஒப்புதல்
இந்தியாவை தற்சார்பு நிலைக்கு கொண்டு வரும் முக்கிய நடவடிக்கையாக, வரும் ஆண்டுகளில் மருத்துவ கருவிகள் தயாரிக்கும் தொழிலுக்கு ஆதரவு அளிக்கும் முக்கிய நடவடிக்கையை மத்திய அரசு எடுத்துள்ளது. இது அதிக அளவிலான வேலை வாய்ப்பை உருவாக்கும். மருத்துவ கருவிகள் தயாரிப்பு துறையில் முறையான உள்கட்டமைப்பை உருவாக்க, அதிகளவிலான முதலீடுகள் தேவை என்பதை உணர்ந்து, மருந்துகள் துறை, ‘மருத்துவ கருவி பூங்காவை ஊக்குவிக்கும் திட்டத்தை கீழ்கண்ட நோக்கங்களுடன் அறிவித்துள்ளது.
a. தரமான மருத்துவ பரிசோதனை மற்றும் உள்கட்டமைப்பு வசதிகளை எளிதில் பெற முடியும்.
b. வளங்கள் மற்றும் பொருளாதார அளவுகளை மேம்படுத்துவதன் காரணமாக ஏற்படும் பயன்களை பெற முடியும்.
இத்திட்டத்தின் மொத்த மதிப்பு ரூ.400 கோடி. இத்திட்டத்தின் காலம் 2020-2021 முதல் 2024-2025ம் நிதியாண்டு வரை.
மதிப்பீடு அடிப்படையில், தமிழகம், இமாச்சலப் பிரதேசம், மத்தியப் பிரதேசம் மற்றும் உத்தரப் பிரதேசம் ஆகிய மாநிலங்களுக்கு இத்திட்டத்தன் கீழ் கொள்கை ஒப்புதல் வழங்கப்பட்டுள்ளன.
மேலும் விவரங்களுக்கு:
https://pib.gov.in/PressReleasePage.aspx?PRID=1757662
பெண்கள் மற்றும் குழந்தை நலன் அமைச்சகம்
அங்கன்வாடி பணியாளர்களுக்கு ஸ்மார்ட் ஃபோன்கள்: தமிழகத்திற்கு வழங்கப்பட்டுள்ள நிதி விவரம்
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி. ஸ்மிருதி சுபின் இராணி கீழ்காணும் தகவல்களை அளித்தார்.
அங்கன்வாடி பணியாளர்களின் சிறப்பான சேவை வழங்கலுக்காக அரசு மின்னணு-சந்தை மூலம் திறன்பேசிகள் கொள்முதல் செய்யப்பட்டு வழங்கப்பட்டு வருகின்றன. 33 மாநிலங்கள்/யூனியன் பிரதேசங்களால் மொத்தம் 11.03 லட்சம் திறன்பேசிகள் கொள்முதல் செய்யப்பட்டுள்ளன.
ஊட்டச்சத்து இயக்கத்தின் கைபேசி செயலி அங்கன்வாடி பணியாளர்கள் பயன்படுத்தும் பதிவேடுகளை டிஜிட்டல் மயமாக்குகிறது மற்றும் தானியங்குபடுத்துகிறது. பணியாளர்களின் நேரத்தை இது மிச்சப்படுத்துவதோடு, அவர்களின் பணியின் தரத்தை மேம்படுத்துகிறது.
ஊட்டச்சத்து இயக்கத்தின் கீழ் அனைத்து 36 மாநிலங்கள்/யூனியன் பிரதேசங்களுக்கும் 2021 மார்ச் 31 படி ரூ 5,31,279.08 லட்சம் வழங்கப்பட்டுள்ளது.
ஊட்டச்சத்து இயக்கத்தின் கீழ் தமிழ்நாட்டிற்கு 2021 மார்ச் 31 படி ரூ 25931.46 லட்சம் வழங்கப்பட்டுள்ளது, புதுச்சேரிக்கு ரூ 943.62 லட்சம் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781669